open-index/open-wikipedia-markdown huggingface dataset:
Շշի նետում

մինի|Շշի նետում
**Շշի նետում** (, բառացի՝ Ջրի շշի նետման մարտահրավեր), մարտահրավեր, որի նպատակն է մասամբ ջրով լցված պլաստիկ շիշը նետել այնպես, որպեսզի այն պտտվելուց հետո ընկնի որևէ մակերեսի վրա ու մնա դրա վրա ուղիղ դիրքով։ Հնարքը միջազգային տարածում է ստացել 2016 թվականին, համացանցում տեղադրվում են բազմաթիվ տեսանյութեր, որոնք ցույց են տալիս այս զվարճանքի հետևորդների հաջողությունը։

Մարտահրավերը քննադատվել է հասարակական կարգը  խանգարելու պատճառ դառնալու համար։ Աշակերտների ծնողներն ու ուսուցիչները հիասթափություն են հայտնում նման պրակտիկայի ի հայտ գալու կապակցությամբ, ինչի արդյունքում խաղն արգելվել է աշխարհի մի շարք դպրոցներում։

## Պատմություն
Մարտահրավերը հայտնի է դարձել 2016 թվականին, երբ դեռահաս Մայքլ Սենատորեն համացանցում տեղադրել է մի վիրուսային տեսահոլովակ, որը նկարահանվել էր Ardrey Kell College-ում (Շառլոթ, Հյուսիսային Կարոլինա) տաղանդների շոուին մասնակցության շրջանակներում։ Նա սկսել էր պարապել դրանից մեկ տարի առաջ քիմիայի կաբինետում և հաջողությամբ տիրապետել էր այդ հնարքին։ Տեսահոլովակը վիրուսային տարածում է գտել, դրա օրինակով հոլովակներ են սկսել հրապարակել Միացյալ Նահանգներում, իսկ ավելի ուշ՝ ամբողջ աշխարհում։

## Նկարագրություն
Հնարքը ջրի պլաստիկ շիշը նետելն է։ Ջուրը զբաղեցնում է շշի միայն մի մասը, որը նետելիս պետք է պահել վերևի հատվածից։ Ճիշտ նետվելու դեպքում շիշը ուղղահայաց հարթությունում առնվազն մեկ ամբողջական պտույտ է կատարում և ընկնում ներքև։ Եթե հնարքը հաջողված է, շիշը մնում է կանգնած։

Հնարքի հաջողությունը մեծապես կախված է հեղուկի ընտրված ծավալից. էմպիրիկորեն ապացուցվել է, որ օպտիմալ է շիշը լցնել իր ծավալի մոտ մեկ երրորդով։ Դեր է խաղում նաև շշի տեսակը, օրինակ՝ Deer Park Spring Water շշի դեպքում առաջադրանքն ավելի հեշտ է կատարել դրա՝ ավազի ժամացույցի ձևի շնորհիվ։

Հմտության բարձր մակարդակի հասնելուց հետո կազմակերպվում են մրցույթներ մասնակիցների միջև, օրինակ՝ հերթով շպրտել շիշը մինչև ընկնելը կամ շիշը դժվար հասանելի մակերեսի վրա դնել։ Ստեղծվելեն շշեր նետողների թիմեր և լիգաներ։ Երբեմն առաջադրանքը բարդացվում է և ավելացվում են լրացուցիչ պայմաններ՝ շիշը կանգնեցնել խցանի վրա, կառուցել շշերի «աշտարակ», միաժամանակ մի քանի շիշ նետել, շիշը նետել շարժման ընթացքում կամ շիշը նետել շարժվող առարկայի վրա, նետել ոչ ստանդարտ տարաներ և այլն։

Ամենից հաճախ խաղի մեջ օգտագործվում են ջրի մեկանգամյա օգտագործման պլաստիկ շշեր՝ դրանց հասանելիության պատճառով, սակայն հնարքը կարելի է կատարել այլ տարաներով։

Ֆիզիկական տեսանկյունից շշի թռիչքը հաշվարկելու համար անհրաժեշտ է հաշվի առնել հիդրոդինամիկայի, անկյունային արագացման, կենտրոնաձիգ ուժի և ձգողության օրենքները։

Այս հնարքը վերարտադրելու համար գրվել են մի քանի բջջային հավելվածներ, որոնցից մեկը՝ Bottle Flip 2k16-ը, առաջին ամսվա ընթացքում երեք միլիոն անգամ ներբեռնվել է օգտատերերի սարքերում։

## Ծանոթագրություններ

## Արտաքին հղումներ
* 

Կատեգորիա:Համացանցային մեմեր
Կատեգորիա:Համացանցային մշակույթ
King’s Dead

«**King’s Dead**», ամերիկացի ռեփերներ Jay Rock-ի, Քենդրիկ Լամարի, Ֆյուչերի և անգլիացի երգիչ Ջեյմս Բլեյքի սինգլը Marvel Studios-ի «Սև հովազ» սուպերհերոսական ֆիլմի և Jay Rock-ի «Redemption» երրորդ ստուդիական ալբոմի սաունդթրեքից։

Երգը թողարկվել է Top Dawg Entertainment, Aftermath Entertainment և Interscope Records լեյբլներում 2018 թվականի հունվարի 11-ին։ Երգը դարձել է Jay Rock-ի առաջին սինգլը Billboard Hot 100 հիթ-շքերթում։ Անդերսոն Պակի «Bubblin» երգի հետ միասին «King’s Dead» երգը արժանացել է «Գրեմմի» մրցանակի լավագույն ռեփ-կատարման համար և առաջադրվել է մրցանակի լավագույն ռեփ-երգի համար «Գրեմմիի» 61-րդ մրցանակաբաշխության ժամանակ։

## Արձագանքներ
*[[Pitchfork]]*-ից Բրիյանա Յանգերը դրական կարծիք է հայտնել երգի մասին՝ այն անվանելով «ուրախ»։

## Երաժշտական տեսահոլովակ
Երաժշտական տեսահոլովակը թողարվել է Jay Rock-ի YouTube-ալիքում 2018 թվականի փետրվարի 15-ին։ Ռեժիսորներն են Dave Free-ն և Ջեք Բեգերտը։

## Ռեմիքսներ
2018 թվականի մարտի 8-ին ամերիկացի ռեփերներ Joey Badass-ը և XXXTentacion-ը թողարկել են երգի ռեմիքսը։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:Future երգեր
Կատեգորիա:Քենդրիկ Լամարի երգեր
Զապել Եսայանի հուշարձան

**Զապել Եսայանի հուշարձան**, հուշարձան նվիրված հայ նշանավոր գրող, արձակագիր, թարգմանիչ, հրապարակախոս, գրականագետ Զապել Եսայանին։ Գտնվում է Հայաստանի Կոտայքի մարզի Պռոշյան գյուղում, Զապել Եսայան Ագրոբիզնես կենտրոնի տարածքում (ZYAC)՝ 5-րդ փողոց 12-րդ նրբանցք 1։

Նախագիծն իրականացրել է Armenian Artists Project բարեգործական առցանց պատկերասրահը՝ սփյուռքահայեր Վիկտոր Զարուգյանի և Ջուդի Սարյանի նախաձեռնությամբ և հովանավորությամբ։

## Պատմություն
2021 թվականին բոստոնահայ բարերարներ Վիկտոր Զարուգյանը և տիկին Ջուդի Սարյանը պատվիրել են հայ արձակագիր, հրապարակախոս և քաղաքական գործիչ Զապել Եսայանին նվիրված ինքնատիպ հուշարձանը։

Հուշարձանի բացման արարողությունը տեղի է ունեցել 2022 թվականի հոկտեմբերի 9-ին՝ Զապել Եսայան ագրոբիզնեսի կենտրոնի այգում։ Բացման խոսքով հանդես է եկել Ջուդի Սարյանը, ով ներկայացրել է Եսայանի կենսագրության կարևոր դրվագներ՝ շեշտադրելով նրա մեծ ներդրումը հայ ժողովրդի, հատկապես հայ կանանց իրավունքների պաշտպանության ոլորտում։

Բացման արարողությանը ելույթ է ունեցել Նաիրյան վոկալ անսամբը, որի գեղարվեստական ղեկավար Նաիրա Մուղդուսյանը նախ ներկայացրել է Զապել Եսայանի նամակն իր դստերը։ Մուղդուսյանն իր խոսքն ուղեկցել է ժեստերի լեզվով։

## Նկարագրություն
Զապել Եսայանի քանդակը տեղադրված է կամրջի վրա՝ աջ ձեռքում բռնած գիրք, որը խորհրդանշում է նրա մտավոր բնավորությունը և սերը գրականության հանդեպ։ Ձախ ձեռքը բռունցք է՝ խորհրդանշելով Եսայանի մարտական ոգին ու անհնազանդ բնավորությունը։ Արձանի կամուրջ-պատվանդանը խորհրդանշում է Արևմտյան և Արևելյան Հայաստանները, որի վրա որպես կապող օղակ կանգնած է Եսայանի կերպարը։

Արձանը բրոնզաձույլ է, ունի 1 մետր 80 սմ բարձրություն։ Կամրջի հետ բարձրությունը կազմում է 2 մետր 50 սմ։

## Հեղինակներ
* Քանդակագործ՝ Նունե Թումանյան

## Պատկերասրահ

Zabel Yesayan Statue Unveiling 1.jpg|Զապել Եսայանի արձանի բացման արարողությունը
Zabel Yesayan Statue Unveiling.jpg|Քանդակագործ Նունե Թումանյանն ու բարերար Ջուդի Սարյանը բացում են արձանը
Zabel Yesayan Statue Unveiling 3.jpg|Զապել Եսայանի արձանի բացման արարողությունը
Zabel Yesayan Statue Unveiling 05.jpg|Տեղեկատվական տախտակ հուշարձանի մասին


## Ծանոթագրություններ

Կատեգորիա:2022 հիմնադրումներ Հայաստանում
Կատեգորիա:Կանանց քանդակներ
Կատեգորիա:Կոտայքի մարզի հուշարձաններ
Կատեգորիա:Նունե Թումանյանի քանդակներ
Pandemic Studios

**Pandemic Studios**, համակարգչային խաղերի մշակմամբ զբաղվող ընկերություն, որը հիմնադրվել է 1998 թվականին։ 2007-ից 2009 թվականներին համարվել է Electronic Arts-ի դուստր ընկերություն։ Ավելի ուշ ընկերությունը փակվեց, իսկ աշխատակիցների մեծ մասը սկսեցին աշխատել Electronic Arts-ում։ Սկզբնական շրջանում ընկերությունը եղել է ակախ։ Ավելի հայտնի է՝ Full Spectrum Warrior, Star Wars: Battlefront, Destroy All Humans!, Mercenaries 2 և The Saboteur խաղերով։

## Պատմություն
Pandemic Studios ընկերությունը, հիմնադրվել է Ջոշ Ռեզնիկի և Էնդրյու Գոլդմանի կողմից, ովքեր ժամանակին աշխատել էին Activision ընկերության համար։ Activision-ը ակտիվորեն ներդրումներ էր իրականացնում Pandemic-ում և օգնում էր նոր ընկերության կազմավորնան հարցում։

2000 թվականին ընկերությունը բացեց իր երկրորդ ստուդիան Բրիսբեն քաղաքում։ Նոր ստուդիայի առաջին խաղը դարձավ Army Men: RTS, որը թողարկվել է 2002 թվականին, խաղային համակարգերի համար։ Այս ստուդիան հետագայում նաև մշակեց Destroy All Humans! խաղը։

2003 թվականին Լոս Անջելեսում տեղակայված ստուդիան տեղափոխվեց Սանտա Մոնիկա։

2005 թվականի նոյեմբերին հայտարարվեց Pandemic Studios և BioWare-ի համագործակցության մասին, որը ֆինանսավորվում էր՝ Elevation Partners ֆոնդի կողմից։

2007 թվականի հոկտեմբերի 11-ին հայտնի դարձավ, որ VG Holding Corp․, որին պատկանում էին Pandemic Studios և BioWare-ի բաժնետոմսերի մեծ մասը, կգնվի Electronic Arts-ի կողմից։

2009 թվականի փետրվարին Բրիսբենեի ստուդիան փակվեց։

2009 թվականի նոյեմբերին Electronic Arts-ը կրճատեց իր աշխատակիցների թիվը ավելի քան 1500-ով, որի արդյունքում հեռացվեցին Pandemic-ի բոլոր աշխատակիցները։ Նոյեմբերի 17-ին ЕA-ը պաշտոնապես հաստատեց Pandemic-ի փակվելու մասին, հեռացվեցին 228 աշխատակիցները, թողնելով միայն 35 աշխատակից The Saboteur-ի հետագա աջակցման համար։ Ի պատասխան այս ամենին, մի քանի նախկին աշխատակիցներ հրապարակեցին հրաժեշտի տեսահոլովակ։

## Խաղեր

## Ծանոթագրություններ

Կատեգորիա:Խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Վոնջու (Հարավային Կորեա)

**Վոնջու** (կոր. 원주시, 原州市, Wonju-si), քաղաք Կանվոնդո նահանգում, Հարավային Կորեա։ Տեղակայված է Սեուլից 140 կմ դեպի արևելք։ Կորեական պատերազմի ժամանակ քաղաքում տեղի են ունեցել կատաղի մարտեր։ Հիմա Վոնջուում երկու ամերիկյան ռազմաբազա է տեղակայված։

## Պատմություն
Հին Կորեայում տարածքը, որի վրա տեղակայված էր Վոնջուն, գտնվում էր Սամհան ցեղերի միության կազմում (Մահան նախապետություն), հետո դարձավ Գոգուրեո պետության մի մասը։  469 թվականին վան Չանսուն այստեղ ստեղծեց Փհյոնվոն գավառը (Փհյոնվոնգուն)։ 940 թվականին Դեջո վանի կողմից գավառը վերանվանվեց Վոնջու։ Մինչև Չունգչոնգը եղել է Կանվոնդո  նահանգի մայրաքաղաքը։ 1955 թվականին գավառը ստացավ քաղաքի կարգավիճակ։

## Աշխարհագրություն
mini|300px|right|Տեսարան Չիակսանից
Վոնջուն գտնվում է Կորեական թերակղզու կենտրոնական մասում, Կանվոնդո նահանգի հարավ-արևմուտքում։ Քաղաքին հարում են Թհեբեկսան լեռների արևմտյան լանջերը։ Վոնջուն գտնվում է երկու գետերի ավազանում` Սոմգան և Նամհանգան։ Լանդշաֆտը հիմնականում հարթ է, փոքր բլուրներով։ Քաղաքի տարածքում է գտնվում Չիակսան ազգային պարկը։

Քաղաքի կլիման, ինչպես ամբողջ շրջանինը, մուսոնային է, սակայն ավելի ցուրտ, քան Կորեայի հանրապետության մնացած հատվածները, որի պատճառը ծովի մակարդակից համեմատաբար ավելի բարջձր դիրքն է։  Տարեկան միջին ջերմաստիճանը 11,5&nbsp;°C, միջին տարեկան տեղումների քանակը` 1571 մմ։

## Վարչական բաժանում
Վոնջուն վարչականորեն բաժանված է 1 իպի, 8 մյոնի և 16 տոնի։ 

## Տնտեսություն
Քաղաքի տնտեսությունը հիմնված է թեթև արդյունաբերության և զբոսաշրջության վրա։

## Կրթություն
Բարձրագույն կրթությունը Վոնջուում ներկայացված է մի քանի կրթական հաստատություններով, այդ թվում՝

* Վոնջուի Ազգային քոլեջ
* Սանջի  Յունսո քոլեջ
* Հալլայի համալսարան
* Սանջիի համալսարան
* Սեուլի Յոնսո համալսարանի մասնաճյուղ

## Զբոսաշրջություն և տեսարժան վայրեր
Քաղաքի գլխավոր տեսարժան վայրը Չիաքսան ազգային պարկն է, որն այժմ հանդիսանում է երկրի լեռնային տուրիզմի կենտրոններից մեկը։

Նաև քաղաքի շրջակայքում կան բազմաթիվ հնագույն հուշարձաններ, այդ թվում՝ Յոնգվոն ամրոցի պարիսպը, Հեունգբոպս և Կոդոնսա տաճարները՝ Կանվոնդո նահանգի հին մայրաքաղաքը։Գործում է թանգարանը ու Չիակ մշակույթի կենտրոնը։

Ամեն հոկտեմբեր Վոնջուում անցկացվում է քայլքի մրցումներ, որի ընթացքում մրցումներ են անցկացվում 5, 10, 20, 30 և 50 կիլոմետր հեռավորությունների վրա։

Վոնջուն հայտնի է որպես կորեական ավանդական Հանջի թղթի ծննդավայր։

Քաղաքն ունի ներքին թռիչքներ իրականացնող օդանավակայան։

## Խորհրդանիշեր
Ինչպես Հարավային Կորեայի մնացած քաղաքները, Վոնջուն նույնպես ունի մի շարք խորհրդանիշներ.

* թռչուն. փասիան ` խորհրդանշում է իմաստությունը և ազնվականությունը։
* ծաղիկ.  վարդ` խորհրդանշում է համբերություն, իմաստություն և քաջություն։
* ծառ. գինկո` խորհրդանշում է ներդաշնակությունը և շարունակական առաջընթացը։
* Թալիսման.  Փասիան Կկվունդորի` խորհրդանշում է քաղաքի հիմնական արժեքները՝ բարձր կենսամակարդակը և քաղաքացիների միասնությունը։

## Քույր քաղաքներ
Վոնջուի քույր քաղաքները

*  Ռոանոկ, Վիրջինիա, ԱՄՆ, 1965 թվականից
*  Էդմոնտոն, Ալբերտա, Կանադա , 1998 թվականից
*  Յանտայ, Շանդուն, Չինաստան, 2000 թվականից
*  Հեյֆեյ, Անհոյ, Չինաստան , 2002 թվականից
*  Իտիկավա, Թիբա, Ճապոնիա , 2005 թվականից

## Ծանոթագրություններ
Յոնջու

**Յոնջու** (կոր. 영주시, 榮州市, Yeongju-si), քաղաք Հյուսիսային Գյոնգսանգ նահանգում, Հարավային Կորեա։
## Պատմություն
Երեք թագավորությունների օրոք Նեգիի և Կուպոլսանի գավառները (կուն) գտնվում էին ներկայիս Յոնջուի տարածքում։ Միայն Չոսոն դինաստիայի օրոք Յոնջուն ստացավ իր ժամանակակից անվանումը։ Այդ ժամանակ նա ունեցել է գավառի վարչական կարգավիճակ։ 1914 թվականին Յոնջուին ավելացվեցին ևս երեք շրջաններ։ Քաղաքի կարգավիճակը (սի) շնորհվել է 1980 թվականին։

## Աշխարհագրություն
Յոնջուն տեղակայված է Հյուսիսային Գյոնգսանգ նահանգի հյուսիսային մասում։ Արևելքում սահմանակից է Պոնհվա գավառին, արևմուտքում` Տանյան նահանգին, հարավում` Անդոնգ և Յոչոնոմ նահանգներին և հյուսիսում` Յոնվոլ նահանգին։ Լանդշաֆտը հիմնականում լեռնային է, քաղաքում տեղակայված են Սոբեքսան լեռնաշղթայի մի քանի բարձր գագաթներ. դրանք են` Յոնհվաբոնը (1383 մ), Կուկմանբոնը (1421 մետր) և Պիրոբոնը (1439 մետր)։

Քաղաքով հոսում են երկու փոքրիկ գետեր` Նեսոնչհոն (Նակտոնգան գետի վտակ) և Սոչհոն («Արևմտյան հոսք»)։

## Զբոսաշրջություն և տեսարժան վայրեր
Յոնջուն նախ և առաջ հայտնի է իր փիլիսոփաներով և գիտնականներով։ Այստեղ տեղակայված է հայտնի կոնֆուցիականության դպրոց Սոսու Սովոնը, որը համարվում է կոնֆոուցիականության առաջին դպրոցը Կորեայում։ Մնացած տեսարշան վայրերից հիշատակման արժանի են.

* Բուդդայական տաճարներ Հվեբանսա, Փուսոկսա և Փիրոսա  (VII դար)
* Պունգի ամենամյա փառատոն, նվիրված կյանքի արմատին

## Խորհրդանիշներ

* Ծառ. Գինգկո
* Թռչուն. Կաչաղակ
* Ծաղիկ. Թագավորական լեռնավարդ
* Թալիսման. Սոնդորի։ Սոնդորի կանաչ գլխարկը խորհրդանշում է Կոնֆուցիոսի գիտուն հետևորդների գլխազարդը, քանի որ քաղաքը հայտնի է իր կոնֆուցիական ավանդույթներով։ Գլխարկի երեք գագաթները խորհրդանշում են երեք լեռների գագաթները, որոնք գտնվում են Յոնջուի տարածքում։ Դրանք են Պրիոբոնը, Յոնհվանբոնը, Կուկմանբոնը։ Դեղին գույնը խորհրդանշում է անասնաբուծական արտադրությունը քաղաքում, իսկ կարմիրը բուսաբուծական արտադրությունը։

## Տես նաև
* Հարավային Կորեայի քաղաքների ցանկ

## Ծանոթագրություններ
Արալ (Չինաստան)

**Արալ**  (ույղ. ئارال, չին. պարզ. 阿拉尔,փինյին *Ālā'ěr*), քաղաքային գավառ Սինծիան ինքնավար մարզում, ՉԺՀ։ Այն ընդգրկված չէ ոչ մի վարչական միավորի մեջ, սակայն անմիջականորեն ենթակա է ինքնավար մարզի կառավարությանը։

## Պատմություն
1957 թվականից Սինծիան արտադրական և շինարարական կորպուսը սկսել է զարգացնել այս վայրերը։ Չինաստանի Ժողովրդական Հանրապետության Պետական խորհրդի 2002 թվականի սեպտեմբերի 17-ի որոշմամբ Արալ ծովը Ակսու քաղաքային շրջանից առանձնացվել է առանձին քաղաքային շրջանի, որն ուղղակիորեն ենթակա է Սինցզյան-Ույգուրական ինքնավար շրջանի կառավարությանը։

Ընդհանուր բնակչությունը՝ 151,293 մարդ (2003 թ.)
:

ՉԺՀ 6-րդ մարդահամարի (2010) տվյալներով Ալարա քաղաքի ընդհանուր բնակչությունը կազմել է 158 593 մարդ։

## Վարչական բաժանում
Արալը բաժանված է 4 փողոցային թաղամասի, 1 գյուղակի և 1 ծխական համայնքի։

## Ծանոթագրություններ
Բեյտուն (Սինծիան)

**Բեյտուն** (չին.պարզ. 北屯,փինյին *Běitún*), քաղաքային գավառ  է Սինծիանի ինքնավար մարզում, ՉԺՀ։ Այն ընդգրկված չէ ոչ մի վարչական միավորի մեջ, սակայն անմիջականորեն ենթակա է ինքնավար մարզի կառավարությանը։ Անունը «中国最北的屯垦重地» («Չինաստանի ամենահյուսիսային մշակվող հողը») կրճատված ձևն է։

## Պատմություն
1958 թվականին այստեղ է տեղակայվում Սինծիան արտադրա-շինարարական կորպուսի 10-րդ դիվիզիայի շտաբը։ 1997 թվականին որոշվեց այստեղ սկսել քաղաքային ենթակառուցվածքների կառուցումը։ Չինաստանի Ժողովրդական Հանրապետության Պետական խորհրդի 2011 թվականի դեկտեմբերի 28-ի որոշմամբ Բեյտունը Ալթայի քաղաքային գավառից առանձնացվել է առանձին քաղաքային գավառի, որն ուղղակիորեն ենթարկվում է Սինծիան ինքնավար շրջանի կառավարությանը։

Բեյտունը հիմնադրվել է 2011 թվականի դեկտեմբերի 28-ին՝ դառնալով այդ ժամանակվա Չինաստանի ամենաերիտասարդ քաղաքը, հետագայում փոխարինվել է Սանշա քաղաքով, որը հիմնադրվել է 2012 թվականին։ Այն ստեղծվել է Ալթայ քաղաքի որոշ հատվածներից։

Բեյտունը զբաղեցնում է 910,5 քառակուսի կիլոմետր տարածք, ունի 76,300 բնակչություն և գտնվում է Իրտիշ գետի վրա։

## Տրանսպորտ
Բեյտունը կարևոր տրանսպորտային հանգույց է, որը գտնվում է Չինաստանից Ղազախստան, Ռուսաստան և Մոնղոլիա տանող ճանապարհների խաչմերուկում։ Քաղաքով է անցնում Godao 216-ը։ 2011 թվականին շահագործման է հանձնվել Բեյտունն ու Կույտունը կապող երկաթգիծը։ Կառուցվում է այս երկաթուղու շարունակությունը դեպի Ալթայ քաղաք։ Ակնկալվում է, որ այն կբացվի 2016 թվականին։

## Ծանոթագրություններ

## Արտաքին հղումներ
* Սինծիանում ևս մեկ քաղաք է հայտնվել 
* Սինծիանյան Բեյթունը պաշտոնապես դարձավ քաղաք
Կատեգորիա:2011 հիմնադրումներ Չինաստանում
Կատեգորիա:Չինաստանի քաղաքներ
Ակտաու

**Ակտաու** (, ), նավահանգստային քաղաք Ղազախստանում՝ Կասպից ծովի արևելյան ափին, Մանղշլակ թերակղզում։ Թաղամասերի մեծ մասն ընկած է ծովի մակերևույթից ցած՝ Կասպյան իջվածքում։ Բնակավայրի ներկայիս անվանումը ղազախերենից բառացի թարգմանած՝ նշանակում է «սպիտակ սար». այդ անվան համար հավանաբար հիմք են հանդիսացել քաղաքի մերձակայքում՝ Կասպից ծովի ափին բարձրացող կրաքարե սպիտակ ժայռերը։ 1964-ից 1991 թվականներին քաղաքը ուկրաինացի նշանավոր բանաստեղծ Տարաս Շևչենկոյի պատվին կոչվել է Շևչենկո՝ նկատի առնելով, որ վերջինս այս վայրերում է անցկացրել իր աքսորի տարիները։ Քաղաքը Ղազախստանի Մանղստաու մարզի վարչական կենտրոնն է և խոշորագույն բնակավայրը. 2016 թվականի տվյալներով նրա բնակչության թվաքանակը եղել է մոտավորապես 190 հազար։

Ակտաուում փողոցները, որպես կանոն, անվանումներ չունեն, հասցեները հիմնականում բաղկացած են երեք թվանշանից, որոնցից առաջինը նշում է թաղամասի կամ միկրոշրջանի համարը, երկրորդը՝ շենքի համարը, երրորդը՝ բնակարանի համարը։ Պատճառն այն է, որ բնակավայրն սկզբնապես պլանավորվել և կազմավորվել է որպես նավթարդյունաբերության աշխատողների ճամբար։

## Կլիմա
Ակտաուին բնորոշ է անապատային կլիման՝ չոր ու չափազանց շոգ ամառներով։ Օդի ջերմաստիճանը կարող է հասնել 45 աստիճանի։ Բուսականությունը պահպանվում է միայն ոռոգման շնորհիվ։ Մայիսից սեպտեմբեր ընկած ժամանակաշրջանում հիմնականում Ղազախստանի այլ բնակավայրերից այստեղ են գալիս հազարավոր հանգստացողնոր, որոնց գրավում են չորային եղանակն ու Կասպիականի ավազոտ լողափերը։

## Քույր քաղաքներ
*, Սումգայիթ
*, Բանդարե Անզալի
*, Կարամայ 
*, Չհանվոն
*, Սամսուն
*, Մախաչկալա
* , Գորգան
* , Չերկասի
* , Ուրգենչ
* , Կլայպեդա
* , Օրենբուրգ
* , Սամարա
* , Էլիստա
* , Իշիմբայ
* , Աշխաբադ
* , Ստամբուլ

## Պատկերասրահ



Актауское побережье.jpg|Ծովափը.
Вид на прибрежные микрорайоны.jpg|Ափամերձ թաղամասերը.
Жилой массив у побережья.jpg|Տեսարան 4-րդ միկրոշրջանից.
Three crowns 777.jpg|Նորակառույց «Երեք թագ»-ը, հետևի պլանում՝ «Ռենեսանս» հյուրանոցը
Фауна актауского побережья.jpg|Ծովափնյա կենդանական աշխահի նմուշներ
Ночной вид на Каспийское море.jpg |Գիշերային տեսարան
Мкр.32.jpg|Տեսարան 32-րդ միկրոշրջանից
Ақтау. мкр.Ақжелкен.jpg|Տեսարան Ակժելկեն միկրոշրջանից
Актау. Набережная.jpg |Առափնյան
Актау. мкр.32.jpg|Տեսարան 32-րդ միկրոշրջանից
Dusk in the steppe.JPG|Քաղաքի շուրջը տարածվող տափաստանը
Актау Гостиница Ренессанс.JPG|Հինգաստղանի «Ռենեսանս» հյուրանացը


## Ծանոթագրություններ

## Գրականություն
*Е. М. Поспелов (Ye. M. Pospelov). "Имена городов: вчера и сегодня (1917–1992). Топонимический словарь." (City Names: Yesterday and Today (1917–1992). Toponymic Dictionary." Москва, "Русские словари", 1993.

## Արտաքին հղումներ
*Քաղաքի պաշտոնական կայքէջը  

Կատեգորիա:Ղազախստանի բնակավայրեր
Կատեգորիա:Ղազախստանի քաղաքներ
Սեմեյ

**Սեմեյ** (, , մինչև 2007 թվականը՝  **Սեմիպալատինսկ**, 1917-1920 թվականներին՝ Ալաշ-կալա (, *Alaş-qala*), քաղաք Ղազախստանի արևելյան՝ սիբիրյան մասում, Ռուսաստանի հետ սահմանի մերձակայքում, Իրտիշ գետի զույգ ափերին, Ալմաթիից մոտավորապես 1000 կիլոմետր դեպի հյուսիս, ռուսական Օմսկ քաղաքից 700 կիլոմետր դեպի հարավ-արևելք։ 2022 թվականից նորակազմ Աբայի մարզի վարչական կենտրոնն է։ 1782-ից մինչև 1997 թվականը ներառյալ եղել է Սեմիպալատինսկի մարզկենտրոնը։ Բուն քաղաքը, առանց նրան վարչականորեն ենթակա 14 գյուղական շրջանների, զբաղեցնում է 210, դրանց հետ միասին՝ 27.490  քառակուսի կիլոմետր տարածք։ 2021 թվականի տվյալներով բնակչության թվաքանակը եղել է 351.124:

Ղազախստանում Սեմեյը երկրի մշակութային մայրաքաղաքի համարում ունի, քանի որ ղազախական մշակույթի և արվեստի բազմաթիվ կարկառուն գործիչներ ծագումով այս քաղաքից են։ Սեմեյին շնորհվել է  «Ղազախստանի պատմական կենտրոնի» հատուկ կարգավիճակ։

Տնտեսության զարգացած ճյուղերից են մեքենաշինությունը, շինանյութերի, մորթու և կաշվեղենի, պահածոների արտադրությունը։

## Բնակչություն

## Կլիմա
Սեմեյին բնորոշ է մայրցամաքային խոնավ կլիման (Köppen climate classification-ի դասաարգմամբ՝  *Dfb*)՝ տաք ամառներով և չափազանց ցուրտ ձմեռներով; Ամենացածր ջերմաստիճանը՝  , գրանցվել է 1938 թվականի նոյեմբերին, ամենաբարձրը՝ , 2002 թվականի օգոստոսին։

## Քույր քաղաքներ

## Պատկերասրահ

Semey view from Shakarim str.jpg
2-minaret mosque in Semey.jpg|Երկմինարե մզկիթը
Semey - panoramio.jpg|Աբայի անվան թատրոնը
Abay Library in Semey.jpg|Աբայի անվան գրադարանը
Voskresenskiy sobor in Semey.jpg|Սուրբ հարության տաճարը
Revolution Monument Semey.JPG|Հեղափոխականների հուշարձանը
Semey Medicine Academy.jpg|Պետական բժշկական ակադեմիայի գլխավոր մասնաշենքը
SemAZ.jpg|Ավտոբուսաշինական գործարանի հավաքման արտադրամասը
Здание вокзала города Семей со стороны путей. Июль, 2015 года.JPG|Երկաթուղային կայարանը
Semipalatinsk Bridge.jpg|Իրտիշի վրա գցված կախովի կամուրջը


## Ծանոթագրություններ

## Արտաքին հղումներ
*Քաղաքի պաշտոնական կայքէջը 
*Britannica.com

Կատեգորիա:Ղազախստանի բնակավայրեր
Կատեգորիա:Ղազախստանի քաղաքներ
Մարտական մեքենայի անձնակազմը

**«Մարտական մեքենայի անձնակազմը»** (), 1983 թվականի խորհրդային գեղարվեստական ֆիլմ, որը նկարահանել է ռեժիսոր Վիտալի Վասիլևսկին։ Պրեմիերան կայացել է 1984 թվականի ապրիլի 30-ին։

## Սյուժե
Իրադարձությունները ծավալվում են 1943 թվականի ամռանը։ Ռազմաճակատում հարձակումից առաջ անդորր է տիրում․ հրաման է ստացվել՝ չներգրավվել մարտի մեջ, պահպանել ուժերը։ Սակայն ֆաշիստական տանկերի գրոհները, որոնք կառավարվում են գերմանական ասի կողմից, խորհրդային Տ-34 տանկերի հրամանատարին դրդում են որոշել՝ ամեն գնով ոչնչացնել ինքնավստահ թշնամուն։

## Դերերում
* Վլադիմիր Վիխրով – *ավագ Սանյա Մենշով, տանկի հրամանատար
* Օլեգ Կուլիկովիչ – *Կոլյա Լուկյանսկի, մեխանիկ-վարորդ
* Սերգեյ Մակովեցկի – *Գրիշա Չումակ, լիցքավորող
* Միխայիլ Սեմյոնով – *Սեմյոն Բրագին
* Լեոնիդ Յանովսկի – *կապիտան Իվուշկին, կոմբատ
* Տատյանա Կուզնեցովա – *ավագ լեյտենանտ Լենա Վոլգինա, ռազմական ֆելդշեր
* Ֆեոդոր Սուխով – *գերմանացի տանկիստ
* Բորիս Սաբուրով – *պապ, ում խրճիթում թաքցվել է տանկը

Մյուս դերասանները նշված են որպես էպիզոդիկ դերեր կատարողներ․
* Սերգեյ Լյախնիցկի – *վետերան (լուսագրերում՝ Ա. Լյախնիցկի)
* Յուրի Վորոնինա
* Բորիս Զայդենբերգ – *գնդապետ
* Անտոնինա Կոնչակովա – *բուժքույր
* Վլադիմիր Մարենկով – *Եգորիչ, ծննդյան տոնի հյուր
* Վլադիմիր Վոլկով – *Պավլով
* Վլադիմիր Վիխրով (ավագ) – *գեներալ
* Մարգարիտա Կրինիցինա – ''Պաշայի մորաքույրը, բուժքույր
* Միխայիլ Կալինկին
* Վլադիմիր Նաումցև
* Եվգենի Պաշին
* Վլադիմիր Մինյայլո (լուսագրերում նշված չէ)

Ֆիլմի գլխավոր հերոսի նախատիպը սցենարի հեղինակ, Խորհրդային Միության հերոս Ա. Ի. Միլյուկովն է, որը եղել է նկարագրվող իրադարձությունների մասնակիցը։

## Նկարահանող խումբ
* Սցենարիստներ՝ Ա․ Միլյուկով (խորհրդային տանկի աս, գվարդիայի կրտսեր լեյտենանտ, Խորհրդային Միության հերոս), Ա․ Ստեպանով
* Բեմադրող ռեժիսոր՝ Վիտալի Վասիլևսկի
* Բեմադրող օպերատոր՝ Ֆեոդոր Սիլչենկո
* Բեմադրող նկարիչ՝ Մուզա Պանաևա
* Կոմպոզիտոր՝ Վիկտոր Վլասով
* Հնչյունային օպերատոր՝ Վլադիմիր Բոգդանովսկի
* Ռեժիսորներ՝ Մ. Լարինա, Ի. Գորոբեց
* Օպերատոր՝ Իգոր Կրասովսկի
* Մոնտաժող՝ Նադեժդա Յավորսկայա
* Կոստյումների նկարիչ՝ Լյուդմիլա Կրոշեչկինա
* Նկարիչ-դեկորատոր՝ Ալեքսեյ Բոկատով
* Նկարիչ-դիմահարդար՝ Վլադիմիր Տալալա
* Ռեժիսորի օգնականներ՝ Ա. Ստեցյուկ, Ա. Ռաբինովիչ
* Օպերատորի օգնականներ՝ Ի. Գայդայ, Յու. Մալենկի
* Գլխավոր ռազմական խորհրդատու՝ գեներալ-գնդապետ Ա. Զայցև
* Խորհրդատուներ՝ գնդապետ Գ. Չուբարև, փոխգնդապետ Ա. Կալաև
* T-34 տանկի մեխանիկ-վարորդ՝ Ա. Եվդոկիմով
* Խմբագիր՝ Վ. Ռեշետնիկով
* Վարչական խումբ՝ Վ. Ավրամեց, Վ. Բենդես, Օ. Կուպին
* Տնօրեն՝ Դավիթ Շապիրո
* «Зодиак» գործիքային ռոք-խումբ (գեղարվեստական ղեկավար՝ Ալեքսանդր Գրիվա)

## Հետաքրքիր փաստեր
Ֆիլմի եզրափակիչ կադրերը (վետերանի ելույթը «Զարնիցա»-ի մասնակիցների առջև) նկարահանվել են Օդեսայի 411-րդ ափամերձ մարտկոցի հուշահամալիրում։

Գլխավոր հերոսի (Մենշովի) ազգանունը ֆիլմի սցենարիստ Ալեքսանդր Միլյուկովի նմանակումն է, որի կենսագրությանն է վերաբերում այս մարտական դրվագը։

## Ծանոթագրություններ

## Արտաքին հղումներ
* 
*  Օդեսայի կինոստուդիայի պաշտոնական կայքում

Կատեգորիա:1980-ականների ռուսերեն ֆիլմեր
Կատեգորիա:1983 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գերմաներեն ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
The Trump Organization

**The Trump Organization**, Ամերիկայի 45-րդ նախագահ Դոնալդ Թրամփի հիմնական ընկերությունն է։ Մինչև 2017 թվականը Թրամփը է զբաղեցրել է գլխավոր տնօրենի պաշտոնը։ Ընկերությունը ղեկավարում է մի շարք անշարժ գույքերի, գոլֆի ակումբների և այլ օբյեկների (բացի կազինոներից)։

Թրամփի ավագ որդիները՝ Դոնալդ Թրամփ Կրտսերը և Էրիկը զբաղեցնում են փոխտնօրեներին պաշտոնը ընկերությունում։ The Trump Organization գլխավոր գրասենյակը գտնվում է Trump Tower-ում (Մանհեթենում)։

## Պատմություն
1923 թվականին Էլիզաբեթ Թրամփը (Դոնալդ Թրամփի տատիկը) իր որդու՝ 18-ամյա Ֆրեդ Թրամփի հետ (Դոնալդ Թրամփի հոր) հիմնեցին շինարարական ընկերություն։ Ընկերությունը ստացավ՝ Е. Trump & Son անվանումը։ Իր գործունեության ընթացքում ընկերությունը կառուցեց ավելի քան 100 շենք Քուինսում։

Խորացող ճգնաժամի պայմաններում ընկերությունը սննկացավ։ 1993 թվականին Ֆրեդը բացեց հանրախանութ՝ "Trump Market", որ շուտով փակեց և վերադարձավ անշարժ գույքի բիզնեսին։ Գրեթե մի անգամից նա ձեռք բերեց հիպոտեկային վարկերի սպասարկմամբ զբաղվող ընկերություն՝ Lehrenkrauss & Co., որը սննկացել էր և մեղադրվում էր խարդախության մեջ։ Սա Թրամփին հասանելիություն տվեց մի շարք անշարժ գույքերի, որոնք գնտվում էին վաճառքի փուլում ցածր գնով։ Շուտով Ֆրեդը դարձավ Նյու Յորքի ամենահաջողակ ձեռնարկատերերից մեկը։ 1935 թվականին ընկերությունը տեղափոխվեց Բրուքլին։

Երկրորդ համաշխարհային պատերազմի ժամանակ, Թրամփը կառուցում էր բնակարաները և ժամանակավոր կացարաններ Վիրջինիայում և Փենսիլվանիայում, որոնք նախատեսված էին զինվորականների համար։ 1944 թվականին նա սկսեց կառուցել բազաբնակարան շենքեր արդեն Բրուքլինում։ 1949 թվականին բացվեց՝ Shore Haven-ը, որը բաղկացած էր 1344 բնակարանից։

## Դոնալդ Թրամփի ղեկավարության տարիներին
Դոնալդ Թրամփը աշխատել է հոր բիզնեսում Փենսիլվանիայի համալսարանում սովորելու տարիներին, իսկ արդեն 1968 թվականից պաշտոնական միացավ ընտանեկան բիզնեսին։ 1970-ակաների սկզբին Ֆրեդը դարձավ ընկերության խորհրդի նախագահ, իսկ Դոնալդը զբաղեցրեց ընկերության տնօրենի պաշտոնը։ 1973 թվականին տեղի ունեցավ ընկերության անվանափոխությունը դառնալով՝ The Trump Organization։ Ավելի վաղ ժամանակներում ընկերությունը կրել է he Fred C. Trump Organization, The Fred Trump Organization կամ The Trump Organization անվանումները, բայց չի ունեցել ոչ մի պաշտոնական անվանում.

Դոնալդ Թրամփը կենտրոնացրել էր իր ուժերը ավելի խոշոր նախագծների վրա՝ Մանհեթենում, այդ թվում ՝ Commodore հյուրանոցի վերափոխման աշխատանքները համագործակցելով Hyatt ընկերության հետ, Trump Tower-ի (1983 թվական) և Trump Plaza (1984 թվականի) շինարարությունները։ Նա նաև բացեց երեք կազինո-հյուրանոցներ Ատլանտիկ Սիթիում՝ *Trump Plaza* (1984), *Trump Castle* (1985) и *Trump Taj Mahal* (1990)։

## Անշարժ գույք

## Ծանոթագրություններ

Կատեգորիա:Անշարժ գույք
Patreon

**Patreon**, վեբ կայք, որում հեղինակները տեղադրում են իրենց ստեղծագործական աշխատանքները (տեսանյութեր, լուսանկարներ, երգեր), որոնք կարող են տարածվել վճարովի բաժանորդագրությամբ։

Կայքը հայտնի է YouTube-վիդեոբլոգերների, կոմիքսների հեղինակների, գրողների, փոթքասթերների, երաժիշտների և այլ ստեղծագործական ոլորտում աշխատող օգտատերերի շրջանում։ Patreon-ը թույլ է տալիս նրանց ստանալ ֆինանսավորում անմիջապես երկրպագուներից իրենց ամեն հրապարակման համար։ Ընկերությունը հիմնվել է երաժիշտ Ջեք Կոնտենի և մշակվել Սէմ Յամի կողմից 2013 թվականին։ Ընկերությունը տեղակայված է Սան Ֆրանցիսկոյում։

## Պատմություն
thumb|250px|Լոգոտիպ, որը օգտագործվում է 2017 թվականի հունիսից
Հիմնադրվել է 2013 թվականի մայիսին երաժիշտ Ջեք Կոնտեի կողմից, ով տարբերակներ էր փնտրում գումար վաստակելու շնորհիվ իր հայտնի YouTube տեսահոլովակների։ Սէմ Յամի հետ միասին նա մշակեց պլատֆորմ, որը թույլ էր տալիս իր երկրպագուներին փոխանցել որոշակի գումար իր ամեն հրապարակման համար։ 2013 թվականի օգոստոսին ընկերությունը ստացավ 2,1 միլլիոն դոլար ֆինասավորում վենչուրային ներդողներից։ 2014 թվականի հունիսին ընկերությունը ստացավ ևս 15 միլիոն դոլար Index Ventures-ի կողմից։ 2016 թվականի հունվարին Ջոշուա Կուշները ընկերության համար տրամադրեց ևս 30 միլլիոն դոլար, որը արդյունքում Patreon-ի կապիտալը դարձավ 47,1 միլլիոն դոլար։

Կայքի մեկնարկից 18 ամիս անց կայքում գրանցված երկրպագուների թիվը հասնում էր 125 000-ի։ 2014 թվականի վերջին կայքը հայտարարեց, որը կայքում գրանցված երկրպագուները հեղինակներին ուղարկում են ավելի քան մեկ միլլիոն դոլար։

2015 թվականի հոկտեմբերին կայքը դարձավ մասշտաբային կիբերհարձակումների զոհ, որի արդյունքում գողացվեց ավելի քան 15 Գբ գաղտնաբառեր, վճարային տվյալներ և ներքին կոդ։ Գողացված տվյալները պարունակում էին ավելի քան 2,3 միլլիոն էլեկտրոնային փոստի հասցեներ և անձնական նամակներ։ Հարձակումից հետո օգտատերերին ուղարկվեց նամակ, որը պահանջում էր ուղարկել գումար Բիթքոյին հասցեին, որպեսզի պահպանեն իրենց տվյալները։

2016 թվականին Patreon ծանուցեց իր օգտատերերին փոփոխությունների մասին, նշելով, որ փոխանցումներ այլևս կատարվելու են միայն PayPal-ի միջոցով։

2017 թվականի հունվարին հայտարարվեց, որ կյանքի թողարկման պահից հեղինակներին ուղարկվել է ավելի քան 100 միլլիոն դոլար։ Նույն թվականի մայիսին հայտարարվեց, որը ծառայությունից օգտվում են ավելի քան 50 հազար հեղինակ և 1 միլլոն երկրպագուներ։

2018 թվականի օգոստոսին հայտարարվեց, որ ընկերությունը ձեռք  է բերել Memberful ընկերությունը։

## Ծանոթագրություններ

Կատեգորիա:2013 հիմնադրված ընկերություններ
Կատեգորիա:ԱՄՆ-ի կայքեր
Բորիս Բաբայանի հուշարձան

**Բորիս Բաբայանի հուշարձան**, հուշարձան նվիրված հայ նշանավոր երաժիշտ, ջութակահար, Արցախի մշակույթի վաստակավոր գործիչ Բորիս Բաբայանին։ Գտնվում է Արցախի Հանրապետության մայրաքաղաք Ստեփանակերտում, քաղաքային հուշահամալիրի Զինվորական պանթեոնում։

## Պատմություն
Հուշարձանի բացման արարողությունը տեղի է ունեցել 2022 թվականի հոկտեմբերի 11-ին։ Բորիս Բաբայանի արձանը կանգնեցվել է Արցախի Հանրապետության Ներքին գործերի նախարար Կարեն Սարգսյանի նախաձեռնությամբ, երաժշտի մահից 2 տարի անց։ Արվեստագետի  արձանի տեղադրման վայրը պատահական չի ընտրվել։ Արցախյան ազատամարտից հետո նրան հաճախ տեսնում էին Ստեփանակերտի հուշահամալիրում՝ երաժշտության լեզվով իր ջութակի միջոցով տղաների հետ զրուցելիս։ Հուշարձանի հանդիսավոր բացումը կատարել են Կարեն Սարգսյանն ու Բորիս Բաբայանի թոռը՝ Արսեն Բաբայանը։ Միջոցառմանը մասնակցել են ԱՀ նախագահի աշխատակազմի ղեկավար Կարեն Շահրամանյանը, Ստեփանակերտի քաղաքապետ Դավիթ Սարգսյանը, կառավարության ներկայացուցիչներ, պաշտոնյաներ, ջութակահարի  հարազատներն ու ընկերները։

## Հեղինակներ
* Քանդակագործ` Տիգրան Արզումանյան

## Ծանոթագրություններ

Կատեգորիա:Ստեփանակերտի հուշարձաններ
Codemasters

**The Codemasters Software Company Limited** (կարճ տարբերակը՝ **Codemasters**), համակարգչային խաղերի մշակող և հրատարակիչ, տեղակայված է Մեծ Բրիտանիայում։

## Պատմություն
Ընկերությունը հիմնադրվել է 1986 թվականին Ռիչարդ և Դեյվիդ Դարլինգների կողմից։ Codemasters-ը արագ զբաղեցրեց իր տեղը խաղային շուկայում, զբաղվելով ZX Spectrum-ի համար խաղերի մշակմամբ, որոնք հիմնականում իրենցից ներկայացնում էին գլուխկոտրուկներ։ Այսպիսի խաղերի վառ օրինակ է՝ Dizzy-ի խաղաշարքը։ Չնայած Codemasters-ը հաջող կերպով սկսեց մշակել խաղերը ZX Spectrum-ի համար, նա նաև թողարկում էր խաղերը այլ համակարգերի համար՝ Enterprise 128, VIC 20, Commodore 64, Commodore 16, BBC Micro, Acorn Electron, Amstrad CPC, Atari 400/800, Commodore Amiga և Atari ST։

1980-ական թվականներին Codemasters-ը համարվում էր այն ընկերությունը, որը վաճառում էր իր խաղերը ամենացածր, չփոփոխվող գնով։ Սակայն սկսած 1992 թվականից ընկերությունը կրճատեց բյուջետային խաղերի շարքը, ավելի մեծ նախագծերով զբաղվելու համար, ինչն էլ դժգոհության ալիք բարձրացրեց խաղասերների շրջանում քանի, որ ընկերության հաջողության գործում մեծ դեր էին խաղացել հենց այդ խաղերը։

Երբ 8 բիթային տնային համակարգիչների շուկան սկսեց նեղանալ, Codemasters սկսեց մշակել խաղեր նախատեսված 16 բիթային խաղային համակարգերի համար, ինչպես նաև բյուջետային խաղերից անցում կատարեց ավելի թանկ խաղերի մշակմանը, իսկ արդեն 1993 թվականին թողարկվեց վերջին բյուջետային խաղը՝ Dizzy — Crystal Kingdom Dizzy։

2016 թվականի ապրիլին Codemasters-ը հայտարարեց, որ վարձել է ավտոմրցաշավային խաղերի մշակողների շատերին՝ Evolution Studios-ից, այն բանից հետո երբ Sony-ին փակեց ստուդիան։

2019 թվականի նոյեմբերին Codemasters-ը հայտարարեց, որ գնել է Slightly Mad Studios ստուդիան։ Գործարքի արժեքը կազմում էր 30 մլն դոլար։

2020 թվականի հուլիսի 1-ին Codemasters և World Rally Championship միջև կնքվեց պայմանագիր WRC խաղի մշակման համար։ Առաջին խաղը պլանավորվում է թողարկել 2023 թվականի ապրիլի 1-ից 2024 թվականի մարտի 31-ը։

2020 թվականի նոյեմբերին Codemasters-ը հայտարարեց, որ Take-Two Interactive-ը դիմել է իրեն՝ գնման հարցով առաջարկելով 739,2 մլն ֆունտ սթերլինգ։ Codemasters հայտարարեց, որ խորհուրդը պատրաստ է հաստատել գործարքը որոշակի փոփոխություններից հետո։ Նույն ամսում ընկերությունները համաձայնեցրեցին պայմանագրերը վաճառքի հետ կապված, գործարքը արժեցավ 994 մլն դոլար, իսկ պայմանագիրը ավարտվում է 2021 թվականին։ Codemasters-ի ձեռք բերումից հետո, ընկերությունը գործելու էր 2K անվան ներքո։ Take-Two-ի տնօրեն Շտրաուս Զելնիկը հայտարարեց, որ Codemasters-ի կողմից մշակված ավտոմրցաշավային խաղերը համադրվում են իր սպորտային խաղերի շարքի հետ։ Սակայն 2020 թվականի դեկտեմբերին, Electronic Arts-ի առաջարկը գերազանցեց Take-Two-ի առաջարկին։ Electronic Arts-ը առաջարկեց 1,2 միլլիարդ դոլար։ Codemasters-ի խորդուրդը համաձայնվեց EA-ի հետ։ Գործարքը ավարտվեց 2021 թվականի փետրվարին, և ողջ բաժնետոմսերը անցան EA Codex Games Limited դուստր ընկերությանը։ EA-ի ներկայացուցիչներից Էնդրյու Ուիլսոնը հայտարարեց, որը նրանք պլանավորում են պահպանել Codemasters-ը, որպես առանձին կազմակերպություն EA-ի կազմում։

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Եթե չլիներ այդ աղջիկը․․․

**«Եթե չլիներ այդ աղջիկը…»** (), մանկական ֆիլմ, որը նկարահանել է ռեժիսոր Ռիխարդ Փիքսը Ռիգայի կինոստուդիայում 1981 թվականին Էնո Ռաուդի «Պատմություն թռչող ափսեներով» պատմվածքի հիման վրա։

## Սյուժե
Արձակուրդի ընթացքում տղաները խմբվում են Ռեյնիսի շուրջ, որը կարողանում է իր ազդեցությանը ենթարկել ընկերներին։ Առանձնանում է միայն Կարլիսը՝ հետաքրքրասեր մի դպրոցական, որը մի քիչ միամիտ երազող է, սիրում և հասկանում է շրջակա վայրերի գեղեցկությունը

Նրա մոտ համակրանք է ծնվում Հերտայի հանդեպ, որը Ռիգայից հյուր է եկել հարազատների մոտ։ Նա հաճույքով է լսում Կարլիսի պատմություններն իրենց հին քաղաքի պատմության, խորհրդավոր քարանձավների և տիեզերքից եկած հնարավոր այլմոլորակայինների մասին։ Զայրույթից Ռեյնիսը երեխաների օգնությամբ չար կատակ է կազմակերպում՝ ցանկանալով ծիծաղել իրենց ոչ նման տղայի վրա։

## Դերերում
* Ռոբերտս Վիլքս – *Կարլիս
* Իլզե Կլավինա – *Հերտա
* Յուրիս Կիկինաս – *Ռեյնիս
* Դինարս Ստունդինշ – *Յուրիս
* Լիտա Դրեզինյա – *Յուստինա
* Վիլմարս Սոկոլուս – *Պետերիս
* Առնիս Սաուլիտիս – *Առնիս
* Լիգա Լիեպինյա – *Կարլիսի մայրը
* Ռոմուալդաս Անցանս
* Մագնետիկ բենդ խումբ – ''ջազ բենդ

## Նկարահանող խումբ
* Սցենարիստներ՝ Յուլի Կարասիկ, Ալվիս Լապինշ
* Ռեժիսոր՝ Ռիխարդ Փիքս
* Օպերատոր՝ Ուլդիս Էգլե
* Նկարիչ՝ Բայբա Պիկա
* Կոմպոզիտոր՝ Մարտինշ Բրաունս

## Լրացուցիչ տեղեկություններ
* Ֆիլմի նկարահանումներն անցկացվել են Լատվիայի Սաբիլե փոքր քաղաքում և նրա շրջակայքում։
* Ֆիլմում նկարահանվել է նաև էստոնական «Մագնետիկ բենդ» ռոք խումբը։

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային մանկական ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Զինվորի որդին

**«Զինվորի որդին»** (), խորհրդային ֆիլմ, որը նկարահանել է ռեժիսոր Նիկոլայ Լեբեդևը 1933 թվականին։

Թողարկվել է 1933 թվականի մարտի 24-ին։ Այլ կերպ կոչվել է նաև՝ «Բոլշևիկի մանկությունը» ().

## Սյուժե
Ֆիլմը պատմում է 20-րդ դարի սկզբին Ռուսաստանում տեղի ունեցած հեղափոխական պայքարին բանվորաների երեխաների մասնակցության մասին։

Զինվորի որդի Նիկոլկան կյանքում բազմաթիվ դժվարություններ ունի։ Տղային հեռացնում են դպրոցից այն բանի համար, որ նա «աստվածանարգ» հարց է տալիս։ Տղան ստիպված է աշխատել որպես բեռնակիր գործարանում։ Նրա ընկերը, ում վարպետը զվարճության համար խմեցրել է, ընկնում է վագոնետի տակ և մահանում։

Գործարանում գործադուլի սպառնալիք է առաջանում։ Տղան ականատես է դառնում աշխատանքային հուզումների, ոստիկանության կողմից բանվորների ծեծի տեսարանների։ Ոստիկանությունը ճնշում է աշխատողների բողոքը։ Նիկոլկան վիրավորվում է։ Նրան տանում  են տուն՝ հոր մոտ։

Հայտնվում է ոստիկանությունը։ Կազակական սպան ծեծում է Նիկոլկային։ Բարկության պոռթկման պահին Նիկոլայի հայրն սպանում է սպային։

## Դերերում
* Կոլյա Աֆինոգենով – *Նիկոլկա
* Տոլյա Կուդրյավցև – *Տոլյա Վյուն, Նիկոլայի եղբայրը
* Վերա Բեսեդովա – *Դարյա, նրանց մայրը
* Միխայիլ Բոլշակով – *ավագ
* Սերգեյ Պոնաչևնի – *փականագործ Ալեքսեև
* Ալեքսանդր Յուրկով – *սպա
* Ի. Վիսոցկի – *կառավարիչ

== Գնահատականներ ==
Կինոգետ Կիրա Պարամոնովան գրել է, որ «ռեժիսորը գտնում է շատ ճիշտ գեղարվեստական լուծումներ հերոսական թեմայի համար, որը կարևորագույնն է մանկական կինոյի համար»։

== Ծանոթագրություններ ==


== Գրականություն ==
* 
* 

== Արտաքին հղումներ ==
* [https://www.filmpro.ru/movies/37321 «Զինվորի որդին» ֆիլմը] *filmpro.ru'' կայքում

Կատեգորիա:1930-ականների ռուսերեն ֆիլմեր
Կատեգորիա:1933 ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային ֆիլմեր
Ռոնին (ֆիլմ)

**«Ռոնին»** (),  Ջոն Ֆրանկենխայմերի կողմից 1998 թվականին նկարահանված մարտաֆիլմ Ռոբերտ դե Նիրոյի և Ժան Ռենոյի մասնակցությամբ։

## Սյուժե
Հինգ վարձու պրոֆեսիոնալներ հանդիպում են Մոնմարտր քաղաքի մի բիստրոյում։ Նրանց բոլորին վարձել են մեկ ընդհանուր առաջադրանք կատարելու համար։ Խմբում ոչ ոք չգիտի մինչև վերջ, թե հստակ ինչ առաջադրանք են կատարելու։ Պարզ է միայն մեկ բան՝ անհրաժեշտ է գողանալ մի քեյս, որը շատ լավ պահպանվում է, որպեսզի այն չվաճառեն հակառակորդներին։

## Պարգևներ
1999 թվականին Young Hollywood Awards մրցանակաբաշխության ժամանակ ֆիլմը ստացել է երեք նոմինացիա և մեկ մրցանակ ֆիլմի համար գրված լավագույն երաժշտական թեմայի համար (Best soundtrack)։

## Դերասանական կազմ

## Ծանոթագրություններ

## Արտաքին հղումներ
* Ռոնին ֆիլմը Rotten Tomatoes կայքում
* «Ռոնին» ֆիլմը IMBD կայքում

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1998 ֆիլմեր
Կատեգորիա:MGM ֆիլմեր
Կատեգորիա:United Artists ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Բրիտանական դետեկտիվ ֆիլմեր
Կատեգորիա:Բրիտանական թրիլեր ֆիլմեր
Կատեգորիա:Բրիտանական մարտաֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսիական ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:Ֆիլմեր ԿՀՎ-ի մասին
Վեսա-Մատի Լոյրի

**Վեսա-Մատի Լոյրի** (, ), ֆին կինոդերասան, երգիչ, ֆլեյտահար, ներկայացրել է  Ֆինլանդիան 1980 թվականի Եվրատեսիլ երգի մրցույթում։ Որպես դերասան առավել հայտնի է Ուունո Տուրհապուրոյի կատակերգական դերով։

## Կենսագրություն
Վեսա-Մատին որպես կինոդերասանի իր կարիերան սկսել է 1962 թվականին, երբ խաղացել է «Երեխաներ» ֆիլմի գլխավոր դերերից մեկում։ Ընդհանուր առմամբ, դերասանը նկարահանվել է ավելի քան 30 ֆիլմում, որոնցից վեցը ընդգրկվել է Ֆինլանդիայի «Լավագույն հայրենական ֆիլմերի TOP 20»-ում։ 1966 թվականին նա ավարտել է Ֆինլանդիայի թատերական ակադեմիան։

Որպես երաժիշտ Լոիրին երկար ժամանակ կատարել է Պերտու Հիետանենի երգերը։ Բացի այդ նա եղել է ֆլեյտահար։ 1980 թվականի Եվրատեսիլ երգի մրցույթում նա ներկայացրել է Ֆինլանդիան։ Նրա մրցակցային կազմը վաստակել է ընդամենը վեց միավոր և գրավել տասնիններորդ (վերջին) տեղը։ Չնայած դրան, նրա երաժշտությունը մինչ հիմա մեծ ժողովրդականություն է վայելում, նա վաճառել է իր դեբյուտային ալբոմի մոտ մեկ միլիոն օրինակ, որի համար ստացել է նաև մի քանի հեղինակավոր մրցանակներ։

Վեսա-Մատի Լոյրին նաև սպորտի (հատկապես բիլիարդի) սիրահար է եղել։ Նա մի քանի տարի զբաղեցրել է Ֆինլանդիայի բիլիարդի ասոցիացիայի նախագահի պաշտոնը։

Վեսա-Մատի Լոյրին մահացել է 2022 թվականի օգոստոսի 10-ին քաղցկեղից։

## Սկավառակագրություն
* Ystävän laulut (2003)
* Ystävän laulut II (2004)
* Ivalo (2006)
* Inari (#1 в Finnish Albums Chart) (2007)
* Kasari (#1 в Finnish Albums Chart) (2008)
* Hyvää puuta (2009)
* Skarabee (2010)

## Ծանոթագրություններ

## Արտաքին հղումներ
*
*Vesa-Matti Loiri's career (in English)

Կատեգորիա:Դերասաններ այբբենական կարգով
Կատեգորիա:Ջազմեններ
Կատեգորիա:Քաղցկեղից մահացածներ
Կատեգորիա:Ֆինլանդիայի մասնակիցները Եվրատեսիլ երգի մրցույթում
Կատեգորիա:Ֆինն երգիչներ
Ուիլյամ Դևիս Էվանս

**Ուիլյամ Դևիս Էվանս** (, ), ուելսցի շախմատիստ և նավաստի,  Էվանսի գամբիտ շախմատային սկզբնախաղի  հեղինակ։

## Կենսագրություն
Ծնվել է Ուելսի Փեմբրոքշիր շրջանում։ 1815 թվականից ծառայել է փոստային նավերում։ Չորս տարի անց ստացել է կապիտանի կոչում։ 28 տարեկանում ծովային սպայից սովորել է շախմատ խաղալ։ Մոտավորապես 1824 թվականին նա հորինել է այն գամբիտը, որը հետագայում ստացել է իր անունը։ Էվանսը 1926 թվականին Լոնդոնում գամբիտը ներկայացրել է այդ ժամանակաշրջանի աշխարհի լավագույն խաղացողներից մեկին՝ Ալեքսանդր Մակդոնելին, որը հետագայում հաճախ է օգտագործել այն։ 19-րդ դարի երկրորդ կեսին գամբիտը լայն տարածում է գտել շախմատային աշխարհում, այն հաջողությամբ կիրառել են հարձակման փայլուն վարպետներ Պոլ Մորֆին, Ադոլֆ Անդերսենը, Միխայիլ Չիգորինը։

Առողջական վատ վիճակի պատճառով էվանսը 1840 թվականին անցել է թոշակի, սակայն դրանից հետո որպես նավապետ 2 տարի ծառայել է Միջերկրական ծովում։ Նա նաև համբավ է ձեռք բերել որպես նավի եռագույն լապտերների գյուտարար, որոնք նախատեսված են ծովում գիշերային բախումներից խուսափելու համար։ Այդ գյուտի համար նա մեծ գումար է ստացել բրիտանական կառավարությունից և Ռուսաստանի ցարից։

Ուիլյամ Դևիս Էվանսը մահացել է Օստենդեում, աղքատության մեջ։

## Գրականություն
*Шахматный словарь / гл. ред. Л. Я. Абрамов; сост. Г. М. Гейлер. — М.: Физкультура и спорт, 1964. — С. 393. — 120 000 экз.
*Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 504. — 621 с. — 100 000 экз. — ISBN 5-85270-005-3.
*Голомбек Г. Капитан Уильям Д. Эванс. // Шахматы в СССР. — 1990. — № 12. — С. 38—39.

## Ծանոթագրություններ

## Արտաքին հղումներ
* Биография Дейвиса Эванса на сайте Федерация шахмат России
* 
* Captain William Evans на сайте ChessCafe.com
Մուլեն դը լա Գալետ

**Մուլեն դը լա Գալետ**, հողմաղաց, որը գտնվում է Փարիզի Մոնմարտր թաղամասի վերին մասում։ Մոնմարտրի այս խորհրդանիշը պատկերել են բազմաթիվ նկարիչներ, ինչպիսիք են Ժորժ Միշելը, Թեոդոր Ռուսոն, Ժան-Բատիստ Կորոն, Պիեռ-Օգյուստ Ռենուարը, Անրի Թուլուզ-Լոտրեկը, Սանտյագո Ռուսինոլը, Ռամոն Կասասը, Վինսենթ վան Գոգը և Պաբլո Պիկասոն։ Հողմաղացը 1939 թվականից համարվում է ճարտարապետական հուշարձան և պահպանվում է պետության կողմից։

Բլրի վրա մի փոքր ներքև գտնվում է համանուն ռեստորանը։ Ռեստորանն ունի հողմաղաց՝ Մուլեն Ռադե ռեստորանի և երկու ջրաղացների սեփականատերերի անունով։ Ռեստորանը պատկերվել է նաև իմպրեսիոնիստների, առաջին հերթին՝ Ռենուարի կտավների վրա։

## Ջրաղացը և ռեստորանը գեղանկարչության մեջ

Պատկեր:Pierre-Auguste Renoir, Le Moulin de la Galette.jpg|Բալ Մուլեն դե լա Գալետտում․ Օգյուստ Րենուար, 1876, թանգարան Օրսե
Պատկեր:Vincent Willem van Gogh 066.jpg|Մուլեն դե լա Գալետտ․Վինսենթ վան Գոգ, 1886, Նոր ազգային պատկերասրահ, Բեռլին
Պատկեր:Henri de Toulouse-Lautrec 025.jpg|Մուլեն դե լա Գալետտ. Անրի Տուլուզ-Լոտրեկ, 1889, Արվեստի համալսարան, Չիկագո
Պատկեր:Santiago Rusinol Moulin de la Galette Waiting for customers.jpg|Մուլեն դե լա Գալետտ*. Այցելուններին սպասելիս*.Սանտյագո Ռուզինյոլ, 1890-ական թվականներ
Պատկեր:Ramon Casas i Carbó, 1890-91 - Baile en el Moulin de la Galette.jpg|Բալ Մուլեն դե լա Գալետտում․ Ռամոն Կասաս, 1890-1891


## Ծանոթագրություններ

Կատեգորիա:Ֆրանսիայի մշակույթ
Կատեգորիա:Փարիզի տեսարժան վայրեր
Բրաչոլա

**Բրաչոլա** (, ; հոգնակի թիվ՝ braciole ), անվանում, որը կարող է վերաբերել իտալական խոհանոցի մի քանի կերակրատեսակի։

## Մսի կտորներ
Բրաչոլան թավայում կամ գրիլի վրա հաճախ սեփական հյութի կամ փոքր քանակությամբ թեթև ձիթապտղի յուղի մեջ տապակված մսի կտորներից բաղկացած ուտեստ է։ Այն տարբերվում է ավելի բարակ կտրատած *fettine*-ից («փոքր, բարակ կտորներ»), որը ոսկորներ չունի և սովորաբար ավելի բարակ է։

## Ինվոլտինի
thumb|Բրաչոլայի պատրաստումըՍիցիլիական, իտալա-ամերիկյան և իտալա-ավստրալիական խոհանոցներում բրաչոլան իրենից ներկայացնում է մսի (սովորաբար խոզի, հավի, տավարի կամ թրաձուկի) բարակ տապակած կտորներ, որոնք փաթաթված են ռուլետի նման (այս կատեգորիայի ռուլետները իտալերեն հայտնի է որպես involtini)՝ պանրով և թաթախված են պաքսիմատի մեջ։ Սիցիլերենում այս ուտեստը կոչվում է նաև bruciuluni:

Բրաչիոլան կարելի է պատրաստել կոլոլակների և իտալական երշիկի հետ նեապոլիտանական ռագուում կամ լոլիկի սոուսում, որը Միացյալ Նահանգների հյուսիսարևելյան որոշ շրջաններում ոմանք անվանում են *sarsa* կամ suku (սիցիլերեն) կամ «կիրակնօրյա սոուս»։ Դրանք կարելի է պատրաստել նաև առանց տոմատի սոուսի։ Բաղադրատոմսի շատ տարբերակներ կան, ներառյալ պանրի տարատեսակները և բանջարեղենի կամ սմբուկի ավելացումը։ Բրաչոլան ուտում են ոչ միայն որպես հիմնական ուտեստ, այլ նաև որպես խավարտ ընթրիքին կամ բուտերբրոդի հետ՝ ճաշին։

Լցոնվելուց և ռուլետի պես փաթաթելուց հետո բրաչոլան հաճախ կապում են թելով կամ ամրացնում ատամի փայտիկներով՝ միջուկը պահելու համար։ Մինչև շականակագույն դառնալը տապակելուց հետո մսե ռուլետները տեղադրվում են սոուսի մեջ՝ դեռ ամրացված թելով կամ ատամի փայտիկներով։

## Ծանոթագրություններ

Կատեգորիա:Իտալական խոհանոց
Կատեգորիա:Մսով ուտեստներ
Հրաչյա Մարգարյան (ըմբիշ)

**Հրաչյա Մուրադի Մարգարյան** (), հայ ըմբիշ, ազատ ոճի ըմբշամարտի Հայաստանի մեծահասակների հավաքականի անդամ, Եվրոպայի երիտասարդների չեմպիոն, Հայաստանի միջազգային կարգի սպորտի վարպետ։

## Կենսագրություն
Հրաչյա Մարգարյանը ծնվել է 1999 թվականի նոյեմբերի 23-ին։ 2017-2021 թվականներին սովորել է Ֆիզիկական կուլտուրայի հայկական պետական ինստիտուտում։

2019 թվականին, 61 կիլոգրամ քաշային կարգում, Հրաչյա Մարգարյանը դարձել է Հայաստանի չեմպիո։ Նույն թվականին մասնակցել է Իսպանիայի Պոնտևեդրա քաղաքում տեղի ունեցած Երիտասարդների Եվրոպայի առաջնությանը և 61 կիլոգրամ քաշային կարգում նվաճել ոսկի մեդալ։ Հայազգի ըմբիշը եզրափակչում 11:0 հաշվով հաղթել է ուկրաինացի մարզիկին։

2021 և 2022 թվականներին 65 կիլոգրամ քաշային կարգում Հրաչյա Մարգարյանը նվաճել է Հայաստանի չեմպիոնի տիտղոսը։ 2022 թվականին Բուլղարիայի Պլովդիվ քաղաքում տեղի ունեցած ըմբշամարտի մինչև 23 տարեկանների Եվրոպայի առաջնությունում Հրաչյա Մարգարյանը նվաճել է արծաթե մեդալ։

2023 թվականին Կոնգոյի մայրաքաղաք Կինշասայում տեղի ունեցած Ֆրանկոֆոնյան խաղերում Հրաչյա Մարգարյանը նվաճել է արծաթե մեդալ։

## Ծանոթագրություններ

## Արտաքին հղումներ
*Ինչպես է հայկական փոքրիկ քաղաքի մարզադպրոցը չեմպիոն ըմբիշներ պատրաստում. Советский спорт-ի անդրադարձը 
*2022 Senior U23 European Championships

Կատեգորիա:Հայ ըմբշամարտիկներ
Կատեգորիա:Ըմբշամարտի Եվրոպայի չեմպիոններ
Հայաստանի գլխավոր ժամացույց

մինի|Հայաստանի գլխավոր ժամացույցը
**Հայաստանի գլխավոր ժամացույց**, գտնվում է Երևանի Հանրապետության հրապարակում՝ Կառավարության շենքի աշտարակի վրա։ Տեղադրվել է 1941 թվականին։

## Պատմություն
1891 թվականին Երևանի քաղաքային դումայի որոշմամբ ներկայիս Հանրապետության հրապարակի տարածքում, ոստիկանության շենքի աշտարակի վրա 122 սանտիմետր տրամագծով ժամացույց են տեղադրել։ Ժամացույցը գոյատևել է մինչև 1930-ական թվականները, երբ ոստիկանության շենքը քանդել են և տեղում կառուցել Հայաստանի ազգային պատկերասրահը, ինչից հետո ժամացույցը տեղափոխել են Երևանի պատմության թանգարան։մինի|Հայաստանի կառավարական առաջին շենքի աշտարակը։

1941 թվականին Հայաստանի կառավարության առաջին շենքի շինարարության ժամանակ միտք է ծագել կառավարության շենքի աշտարակի վրա բաց թողնված տեխնիկական խոռոչը օգտագործել ժամացույցի համար։ Ժամացույցը նախատեսված է եղել Ռուսաստանից Հայաստան բերել 1941 թվականի հունիսին, բայց քանի որ հունիսի 22-ից ԽՍՀՄ-ը ներքաշվել է Երկրորդ համաշխարհային պատերազմի մեջ, ապա տեղափոխումը ուշացել է, և ժամացույցը Երևան է հասել 1941 թվականի աշնանը։ Աշտարակում ժամացույցը տեղադրել է ժամագործ Արծրուն Յավրոյանը, որն էլ տեղադրելու առաջին օրից սկսած, 40 տարի սպասարկել է ժամացույցը։ 1941 թվականից մինչև 2022 թվականը ժամացույցը կանգ է առել միայն 2-3 ժամով։

## Ժամագործներ
Հայաստանի գլխավոր ժամացույցը պատմության ողջ ընթացքում սպասարկել են ընդամենը հինգ ժամագործ. Արծրուն Յավրոյանը, Զորիկ Հակոբյանը, Գեղամ Մկրտչյանը, Աշոտ Մալիքսեթյանը և Լյովա Ալեքսանյանը։

## Տեխնիկական պարամետրեր
Ժամացույցն ունի 3 մ 60 սմ տրամագիծ, նրա 170 սմ երկարությամբ մեծ սլաքը կշռում է 4 կգ 850 գր, իսկ 110 սմ երկարությամբ փոքր սլաքը` 3 կգ 500 գր։ 2001 թվականի հունիսի 5-ին ժամացույցը տեխնիկական փոփոխության է ենթարկվել՝ մեխանիկական բլոկից անցել է էլեկտրոնայինին։

## Տես նաև
* Հայաստանի գլխավոր տոնածառ

## Ծանոթագրություններ

Կատեգորիա:Հայաստանի Հանրապետության պատմություն
Կատեգորիա:Երևանի հրապարակներ
Կատեգորիա:Հայաստանի ժամանակակից պատմություն
Կատեգորիա:Ժամացույցներ